普通越步（jeté ordinaire / pas jeté）某啲門派興叫細越步（petit jeté）由 plié 做起始，跟住而要抬起嗰條髀隻腳板會掃過地板，同時個舞蹈員會乘機將身體重量集中落去仲掂住地嗰條髀（支撐髀）嗰度，跟手要抬起嗰條髀會完全離地，再用掂住地嗰隻腳一撐起跳，令個舞蹈員飛越一段短嘅距離，途中雙髀之間嘅角度可能得嗰 30 度咁細，最後要用抬起咗先嗰隻腳落地（異於例如兩隻腳一齊落地嘅 assemblé）。